**MUNICIPIUL SATU MARE**

**Aparatul de Specialitate al Primarului**

**Serviciul Patrimoniu, Concesionări, Închirieri**

**Nr. 36314/17.06.2024**

În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

**la proiectul privind însușirea documentației cadastrale de primă înregistrare a unui imobil teren în suprafață 2485 mp, cu destinația de drum**

Imobilul teren în suprafață de 2485 mp, care face obiectul prezentului Proiect de Hotărâre, este situat în intravilanul municipiului Satu Mare reprezentând strada Lükó Béla, alcătuită din două tronsoane:

-tronsonul I între str. Caișilor și Str. Marsilia în suprafața de 2022 mp identificată cu parcela cu nr. top 1249-stradă fără CF

-tronsonul II între Str. Marsilia și Str. L.Rebeanu în suprafața de 463 mp identificată cu parcela cu nr. top 1203/3-stradă fără CF

Având în vedere planul de dezvoltare locală și pentru a se crea cadrul juridic legal în vederea realizării unor investiții, se impune notarea în cartea funciară a străzii Lükó Béla.

În acest sens, la solicitarea autorității publice executive, este necesară însușirea documentației cadastrale de primă înregistrare a imobilului teren, situat în Municipiul Satu Mare, întocmită de S.C. Syntax S.R.L. prin Budai Zsolt Petru, după cum urmează:

* Nr. proiect 135/2024– Drum în intravilan cu suprafața de 2485 mp - IDR - Strada Lükó Béla

Imobilul teren mai sus menționat nu are carte funciară deschisă fiind trecut doar în registrul parcelar, astfel că va primi număr cadastral nou și va fi înscris definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

Față de cele expuse mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

**Șef serviciu Consilier**

**Faur Mihaela Văscan Adrian Viorel**

Munich Diana/2ex